A4-0078/98

Ψήφισμα σχετικά με το ευρώ και τον τουρισμό

Το Ευρωπαΐκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη τη Συνθήκη της Ευρωπαΐκής Κοινότητας, συγκεκριμένα δε το άρθρο 3 (τ),

- έχοντας υπόψη τα ψηφίσματά του της 28ης Νοεμβρίου 1996, σχετικά με την πρόταση κανονισμού του Συμβουλίου όσον αφορά ορισμένες διατάξεις σχετικά με την καθιέρωση του ευρώ ((EE C 380 της 16.12.1996, σελ. 47)) και την πρόταση κανονισμού του Συμβουλίου σχετικά με την καθιέρωση του ευρώ ((ΕΕ C 380 της 16.12.1996, σελ. 50))

- έχοντας υπόψη το ψήφισμά του της 28ης Νοεμβρίου 1996 σχετικά με την Έκθεση του Ευρωπαΐκού Νομισματικού Ιδρύματος όσον αφορά τη μετάβαση στο ενιαίο νόμισμα (C4-0559/95) ((ΕΕ C 380 της 16.12.1996, σελ. 58)),

- έχοντας υπόψη τη μελέτη της Υποεπιτροπής Νομισματικών Θεμάτων της Επιτροπής Οικονομικής, Νομισματικής και Βιομηχανικής Πολιτικής με τίτλο «Το ευρώ και ο τουρισμός» που διεξήχθη κατόπιν της ακροάσεως που πραγματοποιήθηκε στις 21 Μα&?;ου 1997,

- λαμβάνοντας υπόψη το έγγραφό του με τίτλο «Ο Τουρισμός και η Διακυβερνητική Διάσκεψη του 1996" (ειδική ομάδα για τη Διακυβερνητικη Διάσκεψη, ΡΕ 166.461, 31 Οκτωβρίου 1997),

- έχοντας υπόψη την ανακοίνωση της Επιτροπής, της 1ης Οκτωβρίου 1997, με τίτλο: «Πρακτικές πτυχές της καθιέρωσης του ευρώ» (COM(97)0491),

- έχοντας υπόψη το Πράσινο Βιβλίο της Επιτροπής με τίτλο «Ο ρόλος της Ένωσης στον τομέα του τουρισμού» (COM(95)0097),

- έχοντας υπόψη τη δημοσίευση του EUROSTAT με τίτλο «Τουρισμός στην Ευρώπη», (Ref. CA8694230ENC (1994)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0078/98),

A. θεωρώντας ότι η Ευρώπη αποτελεί πάντοτε τον ελκυστικότερο τουριστικό προορισμό για το 60% περίπου της παγκόσμιας αγοράς,

Β. λαμβάνοντας υπόψη ότι το μερίδιό της στην αγορά έχει σημειώσει κάθοδο κατά 10 περίου ποσοστιαίες μονάδες από το 1975, κατερχόμενο από το 69,2% στο 58,7% το 1996 και ότι, κατά την αυτή περίοδο, απώλεσε περίπου το 14% σε συμμετοχή στο σύνολο των εσόδων από τον τουρισμό, σε παγκόσμιο επίπεδο,

Γ. εκτιμώντας ότι ο τουρισμός είναι μία από τις πιο σημαντικές και δυναμικές δραστηριότητες σε παγκόσμιο επίπεδο, με σημαντικά πολλαπλασιαστικά αποτελέσματα στην οικονομική δραστηριότητα, σε οποιαδήποτε φάση της, καθώς υπολογίζεται ότι εντός των προσεχών 10 έως 15 ετών η ζήτηση στον τομέα αυτό δύναται να διπλασιασθεί σε παγκόσμιο επίπεδο, στην δε Ευρώπη να αυξηθεί περίπου κατά 30%

Δ. θεωρώντας ότι η τουριστική βιομηχανία είναι ένας από τους πλέον δυναμικούς τομείς όσον αφορά τη δημιουργία θέσεων απασχόλησης, ιδιαίτερα προσιτές σε γυναίκες καθώς και σε όλους αυτούς που αναζητούν την πρώτη τους θέση απασχόλησης. Ο όγκος της απασχόλησης που δημιουργεί ο τομέας, που σήμερα ανέρχεται στο 12,8% επί του συνόλου των θέσεων απασχόλησης στην Ευρωπαΐκή Ένωση, αναμένεται ότι κατά το έτος 2007 θα έχει φθάσει το 13%, όπερ σημαίνει δημιουργία 1,85 εκατομμυρίων νέων θέσεων εργασίας που, κατά μεγάλο μέρος, θα δημιουργηθούν σε μικρές και μεσαίες επιχειρήσεις (ΜΜΕ), που αντιπροσωπεύουν άνω του 95% του τομέα, και μεταξύ αυτών μικρο-επιχειρήσεις (με λιγότερους από 10 υπαλλήλους),

Ε. λαμβάνοντας υπόψη ότι οι πρόσφατες τάσεις που παρατηρούνται σε παγκόσμιο επίπεδο δικαιολογούν την αισιοδοξία αυτή, υπέρ της οποίας συνηγορεί μία σειρά παραγόντων, όπως: η αναμενόμενη βελτίωση του βιοτικού επιπέδου των καταναλωτών σε πολλές περιοχές του πλανήτη 7 η προοδευτική δημογραφική γήρανση στις βιομηχανικές χώρες 7 7η συμβολή της προοδευτικής μείωσης του χρόνου εργασίας, που αυξάνει τον ελεύθερο χρόνο 7 η τάση των οικονομιών των αναπτυσσόμενων χωρών για πολιτικό και οικονομικό άνοιγμα, κλπ,

ΣΤ. θεωρώντας ότι είχαν επίσης αποφασιστική σημασία τα βήματα που ευντελέσθηκαν όσον αφορά την οικοδόμηση της Ευρώπης, όπως: το σχέδιο του ενιαίου νομίσματος, η εσωτερική αγορά, η σύμβαση του Σένγκεν, η έναρξη των διαπραγματεύσεων για τη διεύρυνση με σημαντικό αριθμό κρατών, οι πολίτες των οποίων θα έχουν πρόσθετο ενδιαφέρον να ταξιδέψουν στην Κοινότητα για να εμπλουτίσουν τις γνώσεις τους σχετικά με τους νέους εταίρους, παράγοντες που θα ευνοήσουν μια αυξημένη κινητικότητα,

Ζ. λαμβάνοντας υπόψη ότι με το ενιαίο νόμισμα και την συνακόλουθη απαλλαγή από το κόστος μετατροπής του συναλλάγματος 7 τραπεζικές προμήθειες, γραφειοκρατικό κοστος και άλλες δυσχέρειες και έλλειψη αποτελεσματικότητας που παρατηρούνται στις πληρωμές και τα εμβάσματα που εξέρχονται του εθνικού χώρου- δεδομένου ότι τα 2/3 περίπου της αξίας του νομίσματος χάνονται μόνο σε προμήθειες για τις συναλλαγματικές πράξεις που χρειάζονται για την διαδοχική μετατροπή των νομισμάτων της Ευρωπαΐκής Ένωσης- ενθαρρύνεται σε μεγάλο βαθμό η κινητικότητα των προσώπων, εμπορευμάτων και κεφαλαίων στο εσωτερικό της ζώνης ευρώ, όπερ συνιστά παράγοντα ανάπτυξης της τουριστικής δραστηριότητας,

Η. λαμβάνοντας υπόψη ότι με την καθιέρωση του ενιαίου νομίσματος και τη συνακόλουθη μείωση του κινδύνου και της αβεβαιότητας, που έχουν σχέση με τις συναλλαγματικές διακυμάνσεις, θα παρατηρηθεί μεγαλύτερη ευχέρεια στο εμπόριο και πρόσφορο κλίμα για την ανάπτυξη νέων σχεδίων, ενώ παράλληλα αναμένεται σημαντική αύξηση των επενδύσεων στη ζώνη ευρώ, ιδίως δε στον τομέα του τουρισμού, αλλά επίσης στην οικονομική δραστηριότητα εν γένει. Η αύξηση αυτή θα οφείλεται όχι μόνον στους πολίτες και στις επιχειρήσεις της Ένωσης αλλά επίσης, και όχι σε μικρότερο βαθμό, σε αυτούς που θα προέρχονται από τον εξω-κοινοτικό χώρο, αυξάνοντας σημαντικά τον τουρισμό για εμπορικούς σκοπούς,

Θ. εκτιμώντας ότι η δημιουργία ενός ενιαίου νομίσματος, σταθερού και λιγότερο ευάλωτου στον πληθωρισμό, θα συμβάλει στο να καταστεί η Ευρώπη προσφιλής τόπος διακοπών για περισσότερους ανθρώπους και θα καταστήσει ευκολότερα τα ταξίδια και τις επενδύσεις εντός της Ευρωπαΐκής Ένωσης, ιδίως δε εντός της ζώνης ευρώ, οδηγώντας κατά πάσα πιθανότητα σε αισθητή αύξηση του αριθμού των τουριστών με εμφανή πλεονεκτήματα για τον τομέα και για την οικονομία της ΕΕ,

Ι. εκτιμώντας ότι η θέσπιση του ευρωπαΐκού νομίσματος και η κατάργηση των ελέγχων στα σύνορα μεταξύ των χωρών που έχουν υπογράψει τη Συνθήκη του Σέγκεν, θα έχει ευνοΐκή επίδραση στην τουριστική κίνηση,

ΙΑ. λαμβάνοντας υπόψη ότι εάν μία χώρα δεν συμμετάσχει ευθύς εξ αρχής στην ιδρυτική ομάδα του ευρώ, όπως φαίνεται να είναι η περίπτωση της Μεγάλης Βρετανίας, της Δανίας, της Σουηδίας και της Ελλάδας, τούτο δεν σημαίνει ότι αυτές δεν θα αποδεχθούν το ευρώ, ή ότι δεν θα το καθιερώσουν ως διεθνές νόμισμα αποθεματικού και, συνεπώς να το χρησιμοποιούν κατά τις διεθνείς συναλλαγές τους, παρ' όλον ότι τούτο θα τους παρέχει, προφανώς, ολιγότερα πλεονεκτήματα από εκείνα που θα τους παρείχε, σε γενικές γραμμές, εάν ήταν μέλη της ζώνης ευρώ. Γι' αυτό δεν αποκλείεται εκ προοιμίου το ενδεχόμενο να δύνανται οι τουρίστες να χρησιμοποιούν το ευρώ επίσης στις χώρες που δεν θα συμμετάσχουν ευθύς εξ αρχής στη ζώνη ευρώ,

ΙΒ. λαμβάνοντας υπόψη τα αποτελέσματα που έχουν οι συναλλαγματικές ισοτιμίες στις τουριστικές ροές, καθώς επίσης στις συνέπειές τους για τις επιχειρήσεις του τομέα, με την καθιέρωση του ενιαίου νομίσματος οι σχετικές διαφορές τιμών δεν θα δύνανται να αιτιολογούνται από παράγοντες εκτός αυτής ταύτης της αγοράς τουρισμού, όπως π.χ. η συναλλαγματική πολιτική που ακολουθεί κάθε κράτος μέλος 7 τώρα πλέον θα φανούν οι πραγματικές προτιμήσεις των καταναλωτών, κι αυτό θα έχει ως αποτέλεσμα συνολικό κέρδος για τον τομέα που, με τη σειρά του,θα έχει επιπτώσεις στις τιμές που θα ορίζουν οι επιχειρηματίες,

ΙΓ. λαμβάνοντας υπόψη ότι οι τιμές καθίστανται διαφανέστερες με αποτέλεσμα να αυξηθεί η πίεση του ανταγωνισμού αφού οι καταναλωτές θα δύνανται να προβαίνουν σε άμεσες συγκρίσεις των τιμών, και θα καταργηθούν τουλάχιστον εν μέρει οι παραδοσιακές συναλλαγματικές μετατροπές που δεν είναι πάντοτε απλές για όλους τους τουρίστες,

ΙΔ. εκτιμώντας ότι η αυξημένη αυτή διαφάνεια θα καταδείξει επίσης τις διαφορές στους συντελεστές έμμεσης φορολογίας, και ιδίως του ΦΠΑ, που επηρεάζουν τον τομέα του τουρισμού,

ΙΕ. λαμβάνοντας υπόψη ότι με την καθιέρωση του ενιαίου νομίσματος η αγορά ταξιδιών και τουρισμού θα καταστεί πολύ περισσότερο διαφανής και κατά συνέπεια ελκυστικότερη με συνακόλουθη γενική βελτίωση της σχέσης τιμής/απόδοσης 7 ότι τούτο θα έχει εντούτοις μεγαλύτερες επιπτώσεις στον ανταγωνισμό στον τομέα και θα απαιτήσει από πλευράς επιχειρηματιών σημαντική προσπάθεια για να προσαρμοσθούν στο νέο πλαίσιο του ανταγωνισμού,

ΙΣΤ. λαμβάνοντας υπόψη ότι η καθιέρωση του ενιαίου νομίσματος συνεπάγεται επίσης ένα κάποιο κόστος λόγω της φύσεως των δραστηριοτήτων που αφορά και ότι άνω του 95% των επιχειρήσεων του τομέα είναι ΜΜΕ 7 οι δαπάνες αυτές θα απορρεύσουν από την ανάγκη προσαρμογής στα νέα συστήματα πληροφορικής, λογιστικής και άλλα 7 από την ύπαρξη ενός διπλού συστήματος τιμών και διπλής νομισματικής κυκλοφορίας, κατά την περίοδο - που ευχής έργον θα ήταν να είναι όσο το δυνατόν συντομότερη - κατά την οποία θα κυκλοφορούν τα δύο νομίσματα, το εθνικό και το ευρώ 7 από την ανάγκη κατάλληλης κατάρτισης των ανθρώπινων πόρων και ενημέρωσης των τουριστών,

ΙΖ. εκτιμώντας ότι ο συνεδριακός και επιχειρηματικός τουρισμός συνιστά μια επεκτεινόμενη παγκοσμίως αγορά 7 ότι η ΕΕ μπορεί να κερδίσει μεγάλη μερίδα της επεκτεινόμενης αυτής αγοράς, ιδίως μετά την καθιέρωση του ευρώ που θα ενισχύσει την ανταγωνιστικότητα της ΕΕ σε αυτόν τον τομέα,

ΙΗ. λαμβάνοντας υπόψη ότι από 1ης Ιανουαρίου 1999 θα εφαρμοσθεί η αρχή «Όχι υποχρέωση, όχι απαγόρευση», πράγμα το οποίο σημαίνει ότι επί τρία έτη οι τουρίστες καθώς και οι επιχειρήσεις που ασκούν τις δραστηριότητές τους στην αγορά τουρισμού δύνανται να συνεχίσουν να χρησιμοποιούν το εθνικό νόμισμα, ή ανά πάσα στιγμή να προτιμήσουν το ευρώ - παρ' όλον ότι αυτό δεν κυκλοφορεί υπό μορφήν χαρτονομισμάτων και νομισμάτων - στα συμβόλαιά τους, στα λογιστικά τους, στις σχέσεις με την τράπεζα κλπ.,

1. επισημαίνει ότι, από την 1η Ιανουαρίου 1999, οι τουρίστες θα είναι η πρώτη και η πλέον σημαντική ομάδα που θα χρησιμοποιεί και θα διαφημίζει το ευρώ και που θα δοκιμάσει τα άμεσα πλεονεκτήματα του ενιαίου ευρωπαΐκού νομίσματος λόγω της κατάργησης των τελών των προμηθειών κατά την αλλαγή και των διαφορών μεταξύ των τιμών αγοράς και πώλησης 7

2. θεωρεί ότι το ευρώ θα μπορούσε να αποβεί ουσιαστικό μέσο για την αποφασιστική βελτίωση των γενικών τάσεων που παρατηρούνται σήμερα στην βιομηχανία του τουρισμού με αποτέλεσμα να αυξηθεί το μερίδιό της στην αγορά παγκοσμίως 7

3. θεωρεί ότι ο τομέας του τουρισμού εξαρτάται από το υψηλό επίπεδο υπηρεσιών και ότι για το λόγο αυτό η μετάβαση στο ευρώ συνιστά μεγάλη πρόκληση 7

4. θεωρεί ότι οι συντελεστές του τουρισμού (πράκτορες, ξενοδόχοι, εστιάτορες καθώς και εταιρίες μεταφορών προσώπων κ.λπ.) έχουν καθημερινώς εκατομμύρια επαφές με ανθρώπους και συνεπώς μπορούν να διαδραματίσουν εποικοδομητικό ρόλο σε ό,τι αφορά την πληροφόρηση 7

5. συνιστά για το λόγο αυτό στον τουριστικό τομέα, στο πλαίσιο των υψηλών υπηρεσιών, να εκπληρώνουν με ευκολία τις επιθυμίες των πελατών τους σε ό,τι αφορά τη μετάβαση στο ευρώ. Προς το σκοπό αυτό θα έπρεπε οι επιχειρήσεις να προετοιμαστούν για τυχόν επιθυμία πελατών τους να λαμβάνουν τιμολόγια σε ευρώ ήδη από τις αρχές του 1999 και να πληρώνουν ήδη από τότε σε ευρώ χωρίς μετρητά 7

6. συνιστά τόσο στην Ευρωπαΐκή Ένωση όσο και στα κράτη μέλη να χρησιμοποιούν τις αντιπροσωπείες τους στο εξωτερικό για την προώθηση του ευρώ στους δυνητικούς τουρίστες, τους επιχειρηματίες που «εξάγουν» τουρίστες προς την Ευρωπαΐκή Ένωση και στους δυνητικούς επενδυτές 7

7. συνιστά όπως η Ευρωπαΐκή Ένωση προωθήσει προς τις κύριες αλυσίδες ξενοδοχείων το ευρώ ως όργανο ασφάλειας και σταθερότητας των επενδύσεών της 7

8. συνιστά όλες οι οργανώσεις του τουριστικού τομέα να αρχίσουν το συντομότερο δυνατόν να προσφέρουν τα προΐόντα τους σε ευρώ 7 συνιστά την κατάρτιση ειδικών προγραμμάτων προώθησης του τουρισμού, εν όψει της προετοιμασίας για το ευρώ (ιδίως της προσαρμογής της πληροφορικής και της αγοράς νέων ταμειακών συστημάτων) και κυρίως διάδοσης του ευρώ μέσω του τουρισμού 7 για το σκοπό αυτό πρέπει όλα τα κράτη μέλη καθώς και οι ενώσεις που έχουν σχέση με τον τουρισμό να αρχίσουν το ενωρίτερο δυνατόν να παρουσιάζουν τις τιμές τους σε ευρώ και στα προγράμματα αυτά να περιληφθούν όλες οι χώρες της ζώνης ευρώ, λαμβάνοντας ιδιαίτερη μέριμνα για τις περιοχές της περιφέρειας 7

9. συνιστά την ενίσχυση του τουρισμού των περιοχών που συνορεύουν με τα μελλοντικά κράτη μέλη και βρίσκεται σε ιδιαίτερα κακή κατάσταση, με την επέκταση προγραμμάτων, ιδίως του Interreg χωρίς ωστόσο αυτό να αποβεί εις βάρος των επιχειρήσεων με παραδοσιακή τουριστική κίνηση 7

10. συνιστά να καταρτιστούν επειγόντως προγράμματα στήριξης της επαγγελματικής κατάρτισης και προσαρμογής των ανθρώπινων πόρων του τομέα στη νέα πραγματικότητα που είναι το ενιαίο νόμισμα, τα δε προγράμματα αυτά να καλύψουν τους διάφορους τομείς, όπως την εξυπηρέτηση των πελατών, τη διαχείριση και τα λογιστικά, τις φορολογικές πτυχές, τη διάθεση στο εμπόριο, το προσωπικό πωλήσεων, κλπ. 7

11. τονίζει την ανάγκη να ληφθεί υπόψη στα προαναφερθέντα προγράμματα ο αειφόρος τουρισμός που προσανατολίζεται στην οικολογία και την αειφόρο ανάπτυξη 7 συνιστά στη συνάρτηση αυτή την προώθηση, μέσω εκστρατείας ενημέρωσης, του περιφερειακού τουρισμού, με στόχο τη μείωση της μόλυνσης του περιβάλλοντος που προκύπτει από τα ταξίδια 7

12. συνιστά να αποδοθεί ιδιαίτερη σημασία στην ενημέρωση των εργαζομένων στη βιομηχανία 7 ακριβείς απαντήσεις σε ερωτήσεις πελατών για το ευρώ θα μπορούν να δοθούν μόνο εφόσον έχουν ενημερωθεί εγκαίρως το προσωπικό 7

13. συνιστά όπως στο πλαίσιο των εκστρατειών ενημέρωσης και διαφώτισης των πολιτών εξηγούνται σαφώς τα πλεονεκτήματα του ευρώ για τους τουρίστες, χωρίς να λησμονείται ότι η επιτυχία του σχεδίου του ενιαίου νομίσματος εξαρτάται, σε μεγάλο βαθμό, από την αποδοχή του νομίσματος αυτού από τους πολίτες. Ιδιαίτερα, θα ήταν ευχής έργο εκστρατείες που θα απευθύνονται σε ειδικές ομάδες πολιτών, όπως οι πλέον ηλικιωμένοι, οι νέοι, αυτοί με προβλήματα όρασης και άλλοι,οι οποίοι λόγω των συγκεκριμένων αναγκών τους θα επωφεληθούν περισσότερο από τη δυνατότητα να χρησιμοποιούν στα ταξίδια τους και στον τουρισμό εντός της ζώνης ευρώ ένα ενιαίο νόμισμα 7

14. επιμένει ότι είναι ανάγκη να ληφθούν μέτρα για να προστατευθούν οι πολίτες ως καταναλωτές, δεδομένου ότι πολλά από τα εμπορεύματα ή τις υπηρεσίες που παρέχονται από τον τομέα του τουρισμού, λόγω της φύσεώς του, πληρώνονται προκαταβολικά, βάσει πληροφοριών που παρέχονται εκ των προτέρων, και για το λογο αυτό είναι αναγκαίες εκστρατείες ενημέρωσης και εκλα&?;κευσης των πληροφοριών 7

15. συνιστά στον τομέα του τουρισμού να ξεκινήσει νωρίτερα αυτόβουλη πληροφόρηση και ενημέρωση των πελατών. Θα είναι κυρίως ιδιαίτερα σημαντικό να αντιμετωπιστεί με σαφή στοιχεία η υποψία ότι η αλλαγή του νομίσματος θα χρησιμοποιηθεί ως πρόσχημα για αδικαιολόγητες αυξήσεις τιμών 7

16. συνιστά ειδικά στον τουρισμό να αποφεύγεται η στρογγυλοποίηση, αφού οι πελάτες θα παρακολουθούν πολύ προσεκτικά τη διαμόρφωση της τιμής μετά την καθιέρωση του ευρώ 7

17. συνιστά όπως οι εθνικές, περιφερειακές και τοπικές διοικητικές αρχές λάβουν υπόψη, κατά τη διαδικασία προσαρμογής στο ευρώ, τις ανάγκες του τουρισμού, ιδίως δε σε ό,τι αφορά τις φορολογικές πτυχές 7

18. προτείνει για το λόγο αυτό να καταργηθούν πολύ γρήγορα στρεβλώσεις του ανταγωνισμού όπως η επιβολή απηρχαιωμένων εθνικών ειδικών φόρων στις υπηρεσίες που βλάπτουν τον τουρισμό 7

19. συνιστά να ληφθούν μέτρα προτιμησιακής μεταχείρισης σε ό,τι αφορά τα λογιστικά και τη φορολογία, συγκεκριμένα δε να προβλεφθεί μία περίοδο συντομότερης απόσβεσης των επενδύσεων, άμεσων ή έμμεσων, που συνδέονται με τη διαδικασία καθιέρωσης του ενιαίου νομίσματος και για τις οποίες θα διαπιστωθεί ότι έχουν σχέση με την καθιέρωση του ευρώ 7

20. ζητεί, εν όψει της εντατικοποίησης του ανταγωνισμού μεταξύ των τουριστικών επιχειρήσεων, να καταβληθεί κάθε προσπάθεια ώστε να προβλεφθούν για τις αναρίθμητες μικρές οικογενειακές επιχειρήσεις του τομέα που δεν έχουν πρόσβαση στην κεφαλαιαγορά ειδικά χρηματοδοτικά προγράμματα για τη μετάβαση στο ευρώ και να προετοιμαστεί η μελλοντική χρηματοδότηση των επενδύσεων 7

21. ζητεί να ληφθούν μέτρα για την εναρμόνιση της φορολογίας που θα βαρύνει τον τομέα, ιδιαίτερα δε για τον φόρο προστιθεμένης αξίας, ώστε οι διαφορές φορολογικής μεταχείρισης να μην στρεβλώσουν τον ανταγωνισμό και με τον τρόπο αυτό να υπάρξει η μεγαλύτερη δυνατή διαφάνεια στο μηχανισμό τιμών 7

22. θεωρεί σκόπιμο να καταβληθεί κάθε προσπάθεια ώστε να απλουστευθούν αισθητά οι περίπλοκες και δύσκολα εφαρμοζόμενες διατάξεις περί ΦΠΑ στον ταξιδιωτικό τομέα 7

23. συνιστά στις μεγάλες επιχειρήσεις που παρέχουν υπηρεσίες στους τουρίστες και στις τουριστικές επιχειρήσεις - μεταφορές, επικοινωνίες, ενέργεια κλπ., να καθιερώσουν το ταχύτερο δυνατό το ευρώ ως μέσο επίσημων πληρωμών 7

24. συνιστά να επιλυθούν, το ταχύτερο δυνατό, ορισμένα προβλήματα πρακτικού χαρακτήρα που εξακολουθούν να υφίστανται 7

25. συνιστά όπως, λόγω του μικρού μεγέθους των επιχειρήσεων του τομέα, η περίοδος της ταυτόχρονης κυκλοφορίας νομισμάτων, εθνικού/ευρώ, να είναι η βραχύτερη δυνατή 7

26. συνιστά, εφόσον η ημερομηνία αυτή έχει ήδη ορισθεί, οι τουριστικές επιχειρήσεις να χρησιμοποιούν όσο το δυνατόν ευρύτερα το ηλεκτρονικό χρήμα το οποίο πρέπει να καταστεί όσο γίνεται πιο ελκυστικό ως προς την τιμή, λαμβανομένων υπόψη της εντατικής χρήσης του από τους επιχειρηματίες και τους ταξιδιώτες και του αυξημένου ανταγωνισμού 7

27. συνιστά να αξιοποιήσουν τα θεσμικά όργανα της ΕΕ τα μεγάλα ευρωπαΐκά τουριστικά γεγονότα, δηλαδή τις Παγκόσμιες Εκθέσεις (Λισαβώνα 1998 και Αννόβερο 2000), το Παγκόσμιο Πρωτάθλημα Ποδοσφαίρου (Γαλλία 1998), το Ιωβηλαίο 2000 στη Ρώμη και τη Χιλιετία στο Λονδίνο, δεδομένου ότι αποτελούν εξαιρετικές ευκαιρίες προώθησης του ευρώ με τις μεγάλες τουριστικές μετακινήσεις προς και εντός της Ευρώπης 7

28. συνιστά στους ξενοδόχους να επιλέξουν σύντομα και αυτόβουλα την παρουσίαση των τιμών και στα δύο νομίσματα, ιδίως απέναντι στους ταξιδιωτικούς πράκτορες και γραφεία ταξιδίων. Οι τιμές για τη χειμερινή περίοδο 2001/2002 θα έπρεπε να στηρίζονται ήδη στον υπολογισμό με βάση το ευρώ 7

29. προτείνει όπως η Ευρωπαΐκή Επιτροπή, από το έτος 2002, συμπεριλαμβάνει στις εκθέσεις της σχετικά με τον τουρισμό στην ΕΕ κεφάλαιο που θα αφορά την επίδραση του ευρώ στην τουριστική κίνηση και στις επενδύσεις στον τομέα 7

30. συνιστά στα γραφεία ταξιδίων που χρησιμοποιούν ηλεκτρονικό σύστημα κρατήσεων, να ενημερώσουν εγκαίρως από πότε τα συστήματα αυτά θα μπορούν να λειτουργούν σε πλείονα νομίσματα 7

31. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών.